### Resumé

Kommissoriet for Bestyrelsen for [adresse], som Klima-, Natur- og Miljøudvalget har behandlet den 27. maj 2024, har nu været på dagsordenen hos Kultur- og Idrætsudvalget og Udvalg for Lokalsamfund og Nærdemokrati. Begge udvalg godkendte kommissoriet og vedlagde bemærkninger. Kommissoriet anbefales endeligt godkendt i Byrådet.

### Sagsfremstilling

Bestyrelsen for [adresse] har netop haft 10-års jubilæum. Det giver anledning til at genbesøge det kommissorium, der ligger til grund for bestyrelsens virke og få prøvet; visioner, beføjelser, formål og opgaveportefølje. På baggrund af bestyrelsens arbejde med kommissoriet har forvaltningen sammenfattet vedhæftede.

Kommissoriet er godkendt af Klima-, Natur- og Miljøudvalget den 27. maj 2024.
Herefter har det været hos Kultur og Idrætsudvalget, som godkendte med følgende bemærkning: ”Kultur- og idrætsudvalget bemærker, at der bør være en balance mellem natur- og klimadelen i kommissoriet og arbejdet i udvalget og kulturdelen.”

Og i Udvalg for Lokalsamfund og Nærdemokrati, som godkendte med følgende bemærkning: ”ULN har med interesse læst udkastet til nyt kommissorium og noteret sig intentionerne i visionen, som i høj grad er sammenfaldende med Udvalg for Lokalsamfund og Nærdemokratis overordnede målsætning for udvikling af de lokalsamfund, der grænser op til de områder, bestyrelsen for [adresse] og fjord arbejder inden for.

Udvalg for Lokalsamfund og Nærdemokrati opfordrer til løbende at samarbejde med og inddrage de lokalråd, der repræsenterer disse lokalsamfund.

Arbejdet med udvikling af Vejle Ådal- og [adresse] skal ske i en levende proces i en dynamisk verden med mange dagsordener herunder kommende implementering af grøn trepart.

Her foreslår Udvalg for Lokalsamfund og Nærdemokrati at Klima-, Natur- og Miljøudvalget medvirker til løbende afklaring af snitflader mellem Vejle Ådal- og [adresse] bestyrelsen og andre politisk besluttede styregrupper mv.”

#### Historik

Behandlet af Klima-, Natur- og Miljøudvalget den 27. maj 2024

Behandlet af Kultur- og Idrætsudvalget den 18. juni 2024

Behandlet af Udvalget for Lokalsamfund og Nærdemokrati den 14. august 2024

### Klima og resiliensvurdering

Bestyrelsens formål er at skabe udvikling inden for en række strategiske fokusområder, der alle er forankret omkring at skabe større biodiversitet, resiliens og mindre klimaaftryk i Vejle Kommune. Eksempelvis sigter projekt Sund [adresse] efter en mere robust fjord, hvor ålegræsset binder CO2 og medvirker til naturbaseret kystsikring. Indsatserne omkring ændret arealanvendelse i [adresse] giver øget biodiversitet og skal binde fosfor, kvælstof og CO2 i såvel enge, lavbundsjorde og nye skovarealer. Processerne er forankret lokalt og har derfor større ejerskab og dermed større resiliens.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 4. november 2024, punkt 183:

**at** udkast til nyt kommissorium; 'Bestyrelsen for [adresse], Kommissorium 2024' anbefales godkendt af ØU og Byrådet.

#### Beslutning fra Klima-, Natur- og Miljøudvalget, den 4. november 2024, punkt 183:

Anbefalet.

#### Beslutning fra Økonomiudvalget, den 2. december 2024, punkt 290:

Anbefales.

### Beslutning

Godkendt.